《奉和望同泰寺浮图诗》
南北朝·王台卿

朝光正晃朗，涌塔标千丈。仪凤异灵乌，金盘代仙掌。

积栱成雕桷，高檐挂珠网。宝地若地沙，风铃如树响。

刻削生千变，丹青图万象。烟霞时出没，神仙乍来往。

晨雾半层生，飞幡接云上。游霓不敢息，翔鹍讵能仰。

赞善资哲人，流咏归明两。愿假舟航末，彼岸谁云广。

作者简介：王台卿，中国南北朝时期梁国诗人，代表作《南浦别佳人》、《陌上桑》等。